# Koulun ilmastoasenne -kyselypohja

OHJE: Tämän kyselypohjan avulla voitte arvioida ja kehittää koulunne ilmastoasennetta. Toteuta kysely esim. Officen tai Googlen Forms -ohjelmilla mahdollisimman kattavalle joukolle koulussanne. Kysely on suunnattu erityisesti opiskelijoille ja opettajille, mutta voitte soveltaa kyselyä myös muille koulun toimijoille. Kaikki paitsi Vapaa sana -kysymykset voi tehdä 1–4 asteikolla (täysin eri mieltä – melko eri mieltä – melko samaa mieltä – täysin samaa mieltä).

Tervetuloa vastaamaan kyselyyn koulun ilmastoasenteesta! Kysely on tehty osaksi **Nykytila – Kohti Hiilineutraalia Koulua** -osaamismerkkiä, jonka avulla arvioidaan koulun ilmastokuntoa niin ruokailun, liikkumisen, infran kuin asenteen osalta. Nyt pilottivaiheessa **ruoan, liikkeen ja infran** osalta lasketaan päästöt Koulun hiililaskuri -laskentamallilla ja **asennetta** arvioidaan tämän kyselyn avulla. Myöhemmin näistä laaditaan osallistava ja innostava sovellus tehdyn käyttöliittymädemon pohjalta. Laskuri ja tämä kysely sijaitsevat Koulun korjausoppaan [Nykytila](http://www.koulunkorjausopas.fi/mutta-yhdessa/nykytila/)-sivuilla. Kohti Hiilineutraalia Koulua -osaamismerkkiperhe sisältää nykytila-arvioinnin lisäksi vision, reitit ja tiekartan kohti hiilineutraaliutta.

Vastaa kysymyksiin tämänhetkisen kokemuksesi perusteella.

1–4 asteikolla (täysin eri mieltä – melko eri mieltä – melko samaa mieltä – täysin samaa mieltä)

**Oma ilmastoasenne**

1. Pidän ilmastokriisin hillintää koulussa tärkeänä.
2. Olen valmis ilmastotekoihin koulussa.
3. Olen kiinnostunut oppimaan, kuinka ilmastokriisiä voi koulun tasolla parhaiten hillitä.
4. Olen kiinnostunut kehittämään vuorovaikutustaitojani ilmastoaiheisiin liittyen.
5. Olen kiinnostunut käsittelemään ilmastokriisin herättämiä tunteita.
6. *Vapaa sana omasta ilmastoasenteesta:*

**Osallistuminen koulun ilmastotyöhön**

1. Mielestäni koulu kannustaa ilmastovaikuttamiseen (esim. ruokailu, hankinnat, energiaratkaisut).
2. Tiedän, mitä ilmastotekoja koululla tehdään.
3. Mielestäni koulun ilmastotyön suunnitteluun ja toteutukseen on helppo osallistua.
4. Mielestäni koulu auttaa näkemään omat vaikuttamisen mahdollisuuteni koulun ilmastotyössä.
5. Mielestäni koulu tukee minua omissa vahvuuksissani, joilla voin vaikuttaa koulun päästöjen vähentämiseen.
6. *Vapaa sana osallistumisesta:*

**Koulun ilmastotoiminta**

1. Mielestäni ilmastokriisiä käsitellään oppiaineissa selvästi niiden omista näkökulmista.
2. Mielestäni ilmastonäkökulma on huomioitu hyvin koulun toiminnan suunnittelussa ja arjessa.
3. Mielestäni ilmastoasiat on huomioitu hyvin koulun ja sen kumppaneiden tekemässä yhteistyössä, esim. kouluruokailun järjestäjä, kuljetuspalvelut, hankkeet.
4. Mielestäni koulun ilmastotoiminnassa tulee hyvin esille, että tulevaisuuksia on monenlaisia ja voimme vaikuttaa siihen, mihin kuljemme.
5. Mielestäni koulumme ilmastotoiminnalla on myönteinen maine.
6. *Vapaa sana koulun ilmastotoiminnasta:*

**Koulun ilmastoviestintä**

1. Mielestäni koulussa viestitään ilmastoasioista riittävästi.
2. Mielestäni koulussa viestitään ilmastoasioista innostavasti.
3. Mielestäni koulussa viestitään ilmastoasioista monipuolisesti.
4. Mielestäni koulussa viestitään ilmastoasioista faktapohjalta.
5. *Vapaa sana koulun ilmastoviestinnästä:*

Ilmastolukiot-hanke on muotoillut väittämät Koulun korjausoppaan pohjalta sekä käyttänyt apuna Hämeen ammattikorkeakoulun opiskelijoiden laskurisuunnittelun ja nykytilakartoitusten ideoita. CC-BY.